CELEX: 62020TN0577
Language: sl
Date: 2020-09-11 00:00:00
Title: Zadeva T-577/20: Tožba, vložena 11. septembra 2020 – Ryanair/Komisija

23.11.2020   
            
            
               SL
            
            
               Uradni list Evropske unije
            
            
               C 399/39
            
         
      Tožba, vložena 11. septembra 2020 – Ryanair/Komisija
      (Zadeva T-577/20)
      (2020/C 399/56)
      Jezik postopka: angleščina
      
         Stranki
      
      
         Tožeča stranka: Ryanair DAC (Swords, Irska) (zastopniki: E. Vahida, F. Laprévote, V. Blanc, S. Rating in I. Metaxas-Maranghidis, odvetniki)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep Evropske komisije (EU) z dne 14. oktobra 2019 v zvezi z državno pomočjo SA.55394 (2019/N) – Nemčija – Pomoč za reševanje družbe Condor (1) in
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: pomoč ne spada na stvarno področje uporabe smernic Evropske komisije za reševanje in prestrukturiranje (2) ker so težave družbe Condor posledica samovoljne alokacije stroškov znotraj skupine Thomas Cook.
               
            
                  2.
               
               
                  Drugi tožbeni razlog: pomoč za reševanje ne izpolnjuje pogoja za združljivost, da mora pomoč prispevati k cilju, ki je resnično v skupnem interesu. Evropska komisija je storila očitno napako pri presoji, tako z vidika potreb nemških neodvisnih organizatorjev potovanj in potovalnih agencij kot z vidika zatrjevane potrebe po letalskih zmogljivostih za vrnitev obtičalih potnikov med zimsko sezono IATA, za katero so značilne sezonske presežne zmogljivosti.
               
            
                  3.
               
               
                  Tretji tožbeni razlog: Evropska komisija ni preučila, ali je skupina Thomas Cook izpolnila pogoj enkratnosti za dodelitev pomoči.
               
            
                  4.
               
               
                  Četrti tožbeni razlog: Evropska komisija kljub obstoju resnih težav ni začela formalnega postopka preiskave in je kršila procesne pravice tožeče stranke.
               
            
                  5.
               
               
                  Peti tožbeni razlog: S sklepom je bila kršena obveznost obrazložitve, ki jo ima Komisija.
               
            
         (1)  UL 2020, C 294, str. 3.
      
         (2)  Smernice o državni pomoči za reševanje in prestrukturiranje nefinančnih podjetij v težavah (UL 2014, C 249, str. 1).